Развојна агенција Србије (у даљем тексту: Агенција) оглашава

**ЈАВНИ КОНКУРС ЗА ЗАСНИВАЊЕ РАДНОГ ОДНОСА НА НЕОДРЕЂЕНО ВРЕМЕ У РАЗВОЈНОЈ АГЕНЦИЈИ СРБИЈЕ**

**I Назив и седиште Агенције:** Развојна агенција Србије, Кнеза Милоша број 12, Београд

**II Радна места којa се попуњавају:**

1. Радно место: ВИШИ САВЕТНИК ЗА ИНВЕСТИЦИЈЕ у Сектору за стратешка улагања, Одељењу за реализацију стратешких улагања – једно лице.

Опис послова: сарађује са државним органима и организацијама и носиоцима јавно правних овлашћења, органима територијалне аутономије и локалне самоуправе, ради обезбеђивања услова за примену Закона о улагањима и других прописа којима се уређују питања од значаја за унапређење привредног развоја и улагања; прикупља и систематизује информације и одговара на упите инвеститора; припрема и држи презентације о пословним могућностима и предностима улагања у Републици Србији; организује посете заинтересованих инвеститора инвестиционим локацијама; пружа стручну помоћ инвеститорима у процесу избора локација за улагање, упознавања са регулативом од значаја за реализацију инвестиције и помоћ у прибављању лиценци и дозвола, као и успостављању контакта са надлежним органима; врши саветодану помоћ у обављању стручних и административно-оперативних послова у вези са пројектима привлачења директних инвестиција и улагања и прати њихову реализацију у складу са законом и прописима; врши стручну анализу писма о намерама и припрема обавештење о могућем нивоу подстицаја за инвеститора; припрема и уноси извештаје о инвестиционим пројектима у базу пројеката Агенције, ажурира и стара се о уредности истих; врши саветодавну помоћ у припреми „информационог пакета“ за инвеститоре, као и других информационих докумената са подацима од значаја за инвеститоре; учествује у прикупљању и размени података са другим организационим јединицама од значаја за унапређење инвестиционог амбијента; учествује у селекцији и контактирању потенцијалних инвеститора и изради анализа ради идентификације сектора у сарадњи са Сектором за планирање и анализу Агенције; учествује у припреми генеричких секторских одговора на упите инвеститора у сарадњи са Сектором за планирање и анализу Агенције; учествује у праћењу и анализирању услова улагања и привредних услова на појединачним тржиштима и у појединачним секторима и давању предлога за њихово унапређење, у сарадњи са Сектором за планирање и анализу Агенције; учествује на конференцијама у земљи и иностранству од значаја за промоцију улагања у Републици Србији; даје предлоге за успостављање контаката са потенцијалним инвеститорима;врши контролу над радом чланова пројектног тима; обавља и друге послове по налогу директора, извршног директора, директора Сектора за стратешка улагања и руководиоца Одељења за реализацију стратешких улагања.

Посебни услови које кандидат мора да испуњава: високо образовање на студијама другог степена (мастер академске студије, специјалистичке академске студије, специјалистичке струковне), односно на основним студијама у трајању од најмање четири године; најмање 5 година радног искуства у струци, од чега најмање 1 годину на истим или сродним пословима; знање енглеског језика, знање рада на рачунару, положен државни стручни испит.

1. Радно место: ВИШИ САРАДНИК ЗА ИНВЕСТИЦИЈЕ у Сектору за стратешка улагања, Одељењу за реализацију стратешких улагања – два лица.

Опис послова: учествује у организацији посета заинтересованих инвеститора инвестиционим локацијама; по потреби пружа стручну помоћ инвеститорима у процесу избора локација за улагање, упознавања са регулативом од значаја за реализацију инвестиције и помоћ у прибављању лиценци и дозвола, као и успостављање контакта са надлежним органима; пружа стручну помоћ у обављању стручних и административно - оперативних послова у вези са пројектима привлачења директних инвестиција и улагања и по потреби прати њихову реализацију у складу са законом и прописима; учествује у вршењу стручне анализе писма о намерама и припреми обавештења о могућем нивоу подстицаја за инвеститора; пружа стручну помоћ и учествује у сачињавању извештаја о инвестиционим пројектима у бази пројеката Агенције, ажурира их и стара се о уредности истих, као и o другим информационим докумената са подацима од значаја за инвеститоре; по потреби учествује на конференцијама у земљи и иностранству од значаја за промоцију Републике Србије; учествује у прикупљању и систематизацији информација и одговара на упите инвеститора;пружа стручно – техничку помоћ у припреми и држању презентације о пословним могућностима и предностима улагања у Републици Србији; обавља и друге послове по налогу директора, извршног директора, директора Сектора за стратешка улагања и руководиоца Одељења за реализацију стратешких улагања.

Посебни услови које кандидат мора да испуњава: завршене студије првог степена (основне академске, основне струковне), односно студије у трајању од три године или средња стручна спрема; најмање 1 година радног искуства у струци и најмање 1 година рада на истим или сродним пословима за лица са завршеним основним студијама у трајању од три године, или најмање 5 година радног искуства на истим или сродним пословима за лица са стеченом средњом стручном спремом; знaњe енглеског jeзикa, познавање рaда на рачунару, положен државни стручни испит.

Заједнички општи услови за све кандидате су следећи: да кандидат има држављанство Републике Србије, да је кандидат пунолетан, да кандидат није осуђиван на казну затвора од најмање шест месеци.

*Напомена:* Кандидат који нема положен државни стручни испит, дужан је да га положи у року од 6 месеци од заснивања радног односа.

**III Врста радног односа:** Радни однос на неодређено време.

**IV Пробни рад:** Пробни рад у трајању од 6 месеци.

**V Докази које кандидат прилаже уз Образац пријаве:** фотокопију дипломе којом се потврђује стручна спрема, биографију (CV),фотокопијe доказа о радном искуству у струци (потврде, решења и други акти из којих се види на којим пословима, у ком периоду и са којом стручном спремом је стечено радно искуство).

**VI Контакт адреса на којој се могу добити обавештења о јавном конкурсу:** Аида Мијовић, [aida.mijovic@ras.gov.rs](mailto:aida.mijovic@ras.gov.rs), 011/3398814 и 069/3397894

**VII Начин и рок за подношење пријава:** Пријава на јавни конкурс врши се на Обрасцу пријаве који је доступан на интернет страници Агенције[www.ras.gov.rs](http://www.ras.gov.rs) или у штампаној верзији на Писарници Агенције.

Истек рока за подношење пријава је 15 дана од дана оглашавања јавног конкурса у дневном листу „Дневник“, односно 29.03.2021. године.

**VIII Адреса на којој се подноси Образац пријаве са приложеним доказима:** Писарница Развојне агенције Србије, Кнеза Милоша број 12, III спрат (канцеларија број 301), са назнаком: ,,Пријава на јавни конкурс за заснивање радног односа на неодређено време за радно место: *(навести назив радног места)*.

**IX Начин и рок у коме се кандидати обавештавају о томе када почиње изборни поступак:** Кандидати чије су пријаве благовремене, потпуне, разумљиве и који испуњавају услове предвиђене огласом о јавном конкурсу, биће обаваштени о времену почетка изборног поступка најкасније у року од 30 дана од дана објављивања огласа о јавном конкурсу, путем телефона и/или имејл адресе наведених у Обрасцу пријаве.

Провера знања и вештина обавиће се у просторијама Агенције, на адреси Кнеза Милоша број 12, Београд.

**X Знања и вештине који ће се вредновати у изборном поступку и начин њихове провере**

1. Знања које ће конкурсна комисија проверавати код кандидата који учествују у изборном поступку за попуњавање радног места вишег саветника за инвестиције и радног места вишег сарадника за инвестиције у Сектору за стратешка улагања, Одељењу за реализацију стратешких улагања, су следећа: познавање Закона о јавним агенцијама, познавање Закона о улагањима, познавање Закона о контроли државне помоћи, познавање Уредбе о одређивању критеријума за доделу подстицаја ради привлачења директних улагања, познавање Закона о општем управном поступку, познавање делокруга рада Агенције, знање енглеског језика.

Наведене законе и уредбу кандидати могу пронаћи на интернет страници Агенције [www.ras.gov.rs](http://www.ras.gov.rs).

2. Провера знања код кандидата који учествују у изборном поступку за попуњавање радних места за која се расписује јавни конкурс вршиће се путем писменог теста и усменим путем, док ће се знање енглеског језика проверавати симулацијом конкретног задатка и усменим путем.

3. Вештине које ће конкурсна комисија проверавати код кандидата који учествују у изборном поступку за попуњавање радних места за која се расписује јавни конкурс, су следеће: вештина рада на рачунару – провера ће се вршити практичним радом на рачунару, вештина комуникације – провера ће се вршити усменим путем, организационе способности – провера ће се вршити усменим путем.

**XI Делови изборног поступка:** Изборни поступак за заснивање радног односа спровешће се у више делова.

**XII Мерила за рангирање кандидата за попуњавање радних места за које се расписује јавни конкурс:** Приликом сваке провере знања односно вештина кандидати добијају 1, 2 или 3 бода.

**XIII Начин и рок обавештавања кандидата о избору за пријем у радни однос:** Конкурсна комисија доноси одлуку о избору кандидата који је са најбољим резултатом испунио мерила за избор и доставља је свим кандидатима који су се пријавили на јавни конкурс, у року од 15 дана од дана доношења исте.

**Напомене:**

Неблаговремене, непотпуне, неразумљиве и пријаве кандидата који не испуњавају услове јавног конкурса, конкурсна комисија одбацује решењем које доставља тим кандидатима.

Јавни конкурс спроводи конкурсна комисија коју образује директор Агенције решењем.

Овај конкурс се објављује на интернет страници Агенције и у дневном листу „Дневник“.

Сви изрази, појмови, именице и глаголи у овом огласу који су употребљени у мушком граматичком роду, односе се без дискриминације и на особе женског пола.